Dyddiau Difyr (drama)

Drama lwyfan mewn dwy act gan Samuel Beckett a berfformiwyd gyntaf ym 1961 yw Dyddiau Difyr, neu Happy Days yn y Saesneg wreiddiol.. Cafodd y ddrama ei henwi gan The Independent fel un o'r 40 drama 'orau erioed. Cyfieithwyd y ddrama i'r Gymraeg gan Annes Gruffydd ym 1998, a'i llwyfannu gan Gwmni Theatr Gwynedd gyda Maureen Rhys yn y brif ran. Mae Winnie, sydd wedi'i chladdu hyd at ei chanol yn y ddaear, yn dilyn ei threfn ddyddiol ac yn siarad â'i gŵr, Willie, sydd hefyd wedi'i guddio, ac yn dawel. Ei chytgan mynych yw "O, mae hwn yn ddiwrnod hapus." Yn ddiweddarach, yn Act II, mae hi wedi'i chladdu hyd at ei gwddf, ond mae'n parhau i siarad a chofio dyddiau hapusach.